Vesna Gajišin je rođena 29.1.1984. godine u Senti. Maturirala je u Senćanskoj gimnaziji 2002. godine, kada je upisala Filozofski fakultet Univerziteta u Novom Sadu. Na ovom fakultetu je završila osnovne studije Engleskog jezika i književnosti, 2006. godine, dobivši zvanje: profesor engleskog jezika i književnosti, a zatim je tu završila i Master studije filologije, 2008. godine, dobivši zvanje: master filologije (engleski jezik). Tema njenog master rada glasi: „Temporalne i aspektualne karakteristike engleskog perfekta prošlog i njegovih srpskih ekvivalenata“ (naziv originala: „Temporal and Aspectual Characteristics of English Past Perfect and Its Serbian Equivalents“).

Na Visoku školu strukovnih studija za menadžment i poslovne komunikacije došla je početkom 2007. godine, te tako već četrnaest godina drži nastavu i kroz rad osmišljava i sprovodi nastavne planove i programe za predmete Engleski i Poslovni engleski jezik, pišući testove i ispite, pripremajući materijale i skripte namenjene posebno studentima Menadžmenta trgovine i marketinga, Menadžmenta poslovnih komunikacija, i Menadžmenta u ugostiteljstvu.

Autorka je nekoliko naučnih radova, saradnica na nekoliko englesko-srpskih i srpsko-engleskih rečnika, a tokom poslednjih desetak godina i aktivna kao volonterka u različitim organizacijama koje se bave ljudskim pravima, demokratijom, lingvistikom, i inteligencijom/nadarenošću.